અા અંગે કેટલાક અસરગ્રસ્તોઅે બે દિવસ પહેલાં મેયર ગૌતમ શાહ, સ્ટેન્ડિંગ કમિટીના ચેરમેન પ્રદીપ પટેલ અને મ્યુનિસિપલ કમિશનર મૂકેશકુમાર સમક્ષ પણ રૂબરૂ રજૂઆત કરી છે. જોકે કોઇએ તેમાં રસ દાખવ્યો નથી તેવો પણ આક્ષેપ કરાતાં આ અસરગ્રસ્તો વધુમાં કહે છે, “એક કમિટીના ચેરમેન એવા સ્થાનિક કોર્પોરેટરના દબાણથી ઉચ્ચ હોદ્દેદારોએ મૌન પાળી લીધું છે. રોડ પહોળો કરવાની અમારી કોઇ માગણી ન હોવા છતાં કોર્પોરેશન સ્વયંભૂ નિર્ણય લઇને જે મકાનોમાં અમે અમારા જન્મ પહેલાંથી રહીએ છીએ ત્યાંથી અમને ઘરવિહોણા કરવા માગતું હોઇ અમારી કોઇ પણ સંજોગોમાં સંમતિ નથી અને આ સંદર્ભમાં અમારા વાંધાઓ ફરીથી તંત્રમાં રજૂ પણ કરી દીધા છે.”